*1. sz. függelék*

**FELHASZNÁLÁSI NYILATKOZAT**

[Felhasználó a változtatás jogát fenntartja]

**Felhasználó**: Magyar Építész Kamara

**Szerző**: Pályázó

**Preambulum**

**Az épített környezet szépségei** elnevezésű fotópályázatot (a továbbiakban: **Pályázat**) a Magyar Építész Kamara kezdeményezte. A pályázat célja, hogy olyan képanyag gyűljön össze, amely jól reprezentálja Magyarország településeinek képét, értékeit 2021-ben. A beérkező pályaműveket (függetlenül attól, hogy az díjazásban részesült vagy sem) a Magyar Építész Kamara a településkép védelmével, a településképi arculati kézikönyvek népszerűsítésével kapcsolatos rendezvényein, nyomtatott és digitális kiadványaiban, közösségi oldalain kívánja felhasználni.

1. **A nyilatkozat tárgya**
2. A Szerző kijelenti, hogy a Szerzői Mű vonatkozásában területi és időbeli korlátozás nélküli, kizárólagos felhasználási joggal rendelkezik, és annak átruházására jogosult.
3. A Szerző kötelezettséget vállal arra, hogy a Szerzői Mű vonatkozásában a Felhasználó részére teljes körű, kizárólagos, ingyenes felhasználási jogot enged a jelen nyilatkozat szerint.
4. A felhasználási jog biztosításának célja a Preambulum szerinti.
5. **Hatály**
	* + 1. A felhasználási jog területileg korlátlan.
			2. A felhasználási jog időbeli terjedelme korlátlan.
			3. Jelen nyilatkozat tárgyi hatálya vonatkozik mind a Szerzői Műre, valamint a Pályázattal összefüggésben készült kép-, hang- és videófelvételek összességére.
			4. A teljes körű felhasználási jog magában foglal minden ismert felhasználási módot, használatot és hasznosítást.
			5. A Felhasználó felhasználási joga kizárólagos az I. 3. pontban foglaltak figyelembevételével.
6. **Ellenérték**

A Szerző a felhasználási jog átruházásáért ellenszolgáltatásra nem jogosult, azt ingyenesen engedi át a Felhasználó részére.

1. **Szavatosság**

A Szerző kijelenti, hogy harmadik személy joga nem akadályozza, korlátozza vagy sérti sem a Felhasználó jogszerzését, sem a Felhasználó joggyakorlását.

1. **Egyéb nyilatkozatok**
2. A Szerző nyilatkozik, hogy vele szemben összeférhetetlenségi ok nem áll fenn, nem a Zsűri tagja, valamint nem ezen személyek Ptk. szerinti közeli hozzátartozója és hozzátartozója.
3. A Szerző nyilatkozik, hogy a fotón szereplő személyek hozzájárulásukat adták a felvétel elkészítéséhez és felhasználásához.
4. A Szerző nyilatkozik arról, hogy hozzájárul ahhoz, hogy a Felhasználó dokumentált formában rendelkezni fog a jelen nyilatkozat tárgyát képező felhasználási jog alapjául szolgáló Szerzői Művel, figyelemmel arra, hogy azt a Pályázat kiírásában rögzített módon a Szerző a Felhasználó rendelkezésre bocsátja.
5. Jelen nyilatkozat elválaszthatatlan részét képezik a Pályázaton történő részvétel feltételeként megismert **és jelen nyilatkozat aláírásával elfogadott Általános Pályázati Feltételek és annak függelékei.** A Szerző nyilatkozik arról, hogy ezeket megismerte és elfogadta.
6. Jelen nyilatkozat valamely rendelkezésének érvénytelensége nem érinti a nyilatkozat többi rendelkezésének érvényességét. Az érvénytelen kikötés vonatkozásában a területileg és időben hatályos jogszabályok rendelkezései irányadók.
7. **Záró rendelkezések**

A nem szabályozott kérdésekre a Pályázat közzétételével egyidejűleg rendelkezésre bocsátott és a Szerző által kifejezetten elfogadott Általános Pályázati Feltételek rendelkezései irányadók, illetve a nyilatkozat aláírása idején hatályos jogszabályok rendelkezései, különösen, de nem kizárólagosan a szerzői jogról szóló 1999. évi LXXVI. törvény és a Polgári Törvénykönyvről szóló 2013. évi V. törvény rendelkezései.

Kelt:

Dátum:

…………………………………..

**[név]**

**Szerző**